English: Thank you, and thank you for your positive words in relation to the statement, and I'm sorry I couldn't tell you last week, but I'm sure you'll appreciate, obviously, that things were being worked up ahead of the statement today. But I am very pleased that we've been able to put such significant funding into Glastir contracts, and I know how warmly welcomed it has been by many of the farmers I've spoken to and by the National Farmers Union. I thought it was really important and, as I said in my statement, it's really important that we carry on that evaluation monitoring so we know of the benefits that the schemes have given us. Around food production, I've been very, very clear. We've had three consultations now ahead of this statement today, going over, obviously, two Governments. We had 'Brexit and our land' back in 2018, then we had a further consultation in 2019, and then we obviously had the White Paper in December, which closed in March. If you look at the responses, food is absolutely out there. Sustainable food production is so important, and we were the only part of the UK that actually had the word 'food', I think - or maybe Scotland did, but, certainly, England, there was no mention of food in their first consultation. I've always been very clear that sustainable food production is something that should be very well supported. And if you look at the support the agricultural sector has given us, no-one went without food during the COVID-19 pandemic in Wales, and I really want to pay tribute to the work that the sector did. And it's absolutely right that sustainable food production is rewarded in the way that we have set out in the sustainable farming scheme. In relation to the national minimum standards, as you know, that was part of the White Paper, and I was really pleased to see respondents support proposals for simplifying the existing regulatory requirements. One of the things I've heard over the past five years repeatedly is the concern that people don't understand what they have to do to comply with the law. And, again, I mentioned that it's really important people aren't criminalised in the way that has unfortunately sometimes happened. Everybody has to comply with the law, and it's really important that we all understand it, and that just relates to agriculture regulation as well. They seek to protect our environment, and it's really important they do that. So, as I say, we will look, and we are looking, at how we can bring this forward. It's a very complex piece of work that I want to get right, and I'm really pleased that the sector want to work with me on this, and it remains my intention that it will be implemented in time for the introduction of the proposed scheme. You ask about BPS, and, obviously, I've committed today to taking it to the end of 2023. All this is completely dependent on the UK Government giving us the funding and not shortchanging us by £137 million, like they've done this year. So, anything you can do to help in that way, I would be grateful for that. I don't want to see a cliff edge. For the past five years, I have continually said, 'We do not want to see a cliff edge', in the way that they saw it in New Zealand, for instance, when they stopped that direct payment. So, it's really important that that transition period - . And there might be criticism that it's taken us a little while to do it, but this is a very big transformational piece of work that we are doing, and it's absolutely right it takes a number of years to get it right.
Welsh: Diolch, a diolch i chi am eich geiriau adeiladol o ran y datganiad, ac mae'n ddrwg gennyf i na allwn i fod wedi dweud wrthych chi'r wythnos diwethaf, ond rwy'n siŵr eich bod chi'n deall, yn amlwg, fod yn rhaid i bethau fagu stêm cyn datganiad heddiw. Ond rwy'n falch iawn ein bod ni wedi gallu rhoi cyllid mor sylweddol i gontractau Glastir, ac fe wn i pa mor gynnes yw'r croeso a fu gan lawer o'r ffermwyr yr wyf i wedi siarad â nhw a chan Undeb Cenedlaethol yr Amaethwyr. Roeddwn i'n meddwl ei bod hi'n bwysig iawn ac, fel y dywedais i yn fy natganiad, mae hi'n bwysig iawn ein bod ni'n parhau â'r gwaith hwnnw o fonitro a gwerthuso fel ein bod ni'n gwybod am y manteision a roddodd y cynlluniau i ni. O ran cynhyrchu bwyd, rwyf i wedi bod yn eglur iawn, iawn. Rydym ni wedi cael tri ymgynghoriad erbyn hyn cyn y datganiad hwn heddiw, yn ffurfio bwa dros ddwy Lywodraeth, yn amlwg. Fe welsom ni'r ddogfen 'Brexit a'n tir' nôl yn 2018, ac yna fe gawsom ni ymgynghoriad pellach yn 2019, ac yna, yn amlwg, cawsom y Papur Gwyn ym mis Rhagfyr, a ddaeth i ben ym mis Mawrth. Os edrychwch chi ar yr ymatebion, mae bwyd yn sicr yn bwnc a gaiff ei ystyried. Mae cynhyrchu bwyd cynaliadwy mor bwysig, a ni oedd yr unig ran o'r DU a oedd yn cynnwys y gair 'bwyd', rwy'n credu - ac fe wnaeth yr Alban hefyd, efallai, ond yn sicr nid oedd unrhyw sôn gan Loegr am fwyd yn eu hymgynghoriad cyntaf nhw. Rwyf i wedi bod yn eglur iawn bob amser fod cynhyrchu bwyd cynaliadwy yn rhywbeth y dylid rhoi cefnogaeth fawr iawn iddo. Ac os edrychwch chi ar y gefnogaeth a roddodd y sector amaethyddol i ni, nid aeth neb yn newynog yn ystod pandemig COVID-19 yng Nghymru, ac rwy'n awyddus i roi teyrnged wirioneddol i'r gwaith a wnaeth y sector. Ac mae hi'n gwbl briodol fod cynhyrchu bwyd cynaliadwy yn cael ei wobrwyo yn y ffordd y gwnaethom ni ei nodi yn y cynllun ffermio cynaliadwy. O ran y safonau gofynnol cenedlaethol, fel y gwyddoch chi, roedd hynny'n rhan o'r Papur Gwyn, ac roeddwn i'n falch iawn o weld ymatebwyr yn cefnogi cynigion ar gyfer symleiddio'r gofynion rheoliadol presennol. Un o'r pethau a glywais i'n aml dros y pum mlynedd diwethaf yw'r pryder nad yw pobl yn deall yr hyn y mae'n rhaid iddyn nhw ei wneud i gydymffurfio â'r gyfraith. Ac, unwaith eto, roeddwn i'n crybwyll ei bod hi'n bwysig iawn nad yw pobl yn cael eu gwneud yn droseddwyr yn y ffordd sydd wedi digwydd o bryd i'w gilydd, yn anffodus. Mae'n rhaid i bawb gydymffurfio â'r gyfraith, ac mae hi'n bwysig iawn ein bod ni i gyd yn ei deall hi, ac ymwneud â rheoleiddio amaethyddiaeth y mae hynny hefyd. Maen nhw'n ceisio diogelu ein hamgylchedd ni, ac mae hi'n bwysig iawn eu bod nhw'n gwneud hynny. Felly, fel y dywedais i, fe fyddwn ni'n edrych, ac rydym ni yn edrych, ar sut y gallwn ni gyflwyno hyn. Darn cymhleth iawn o waith yw hwn ac rwy'n awyddus i'w wneud yn iawn, ac rwy'n falch iawn fod y sector yn dymuno gweithio gyda mi ynglŷn â hyn, a'm bwriad i o hyd yw y caiff ei weithredu mewn da bryd i gyflwyno'r cynllun arfaethedig. Rydych chi'n gofyn am y Cynllun Taliad Sylfaenol, ac, yn amlwg, rwyf i wedi ymrwymo heddiw i'w ymestyn hyd ddiwedd 2023. Mae hyn i gyd yn gwbl ddibynnol ar Lywodraeth y DU yn rhoi'r cyllid i ni ac nid yn ein hamddifadu ni o £137 miliwn, fel y gwnaethon nhw eleni. Felly, unrhyw beth y gallwch chi ei wneud i helpu yn hynny o beth, fe fyddwn i'n ddiolchgar iawn am hynny. Nid wyf i'n awyddus i fynd at ymyl y dibyn. Dros y pum mlynedd diwethaf, fe ddywedais i'n barhaus, 'Nid ydym ni'n awyddus i fynd at ymyl y dibyn', yn y ffordd y gwnaethon nhw yn Seland Newydd, er enghraifft, pan wnaethon nhw roi'r gorau i'w taliadau uniongyrchol nhw. Felly, mae hi'n bwysig iawn fod y cyfnod pontio hwnnw - . Ac efallai y bydd yna feirniadaeth ei bod hi wedi cymryd cryn amser i ni wneud hynny, ond mae hwn yn ddarn trawsnewidiol iawn o waith yr ydym ni'n ei wneud, ac mae hi'n gwbl briodol ei bod hi'n cymryd nifer o flynyddoedd i wneud hynny'n iawn.